Page:Roy's wife of Aldivalloch (2).pdf/2



Roy's wife of Aldivalloch,

Roy's wife of Aldivalloch,

Wat ye how she cheated me,

As I cam o'er the braes of Balloch.

She vow’d, she swore she wad be mine;

She said she lo'd me best of ony;

But oh! the fickle faithless quean,

She's ta'en the carle, and left her Johnie.

Roy's wife &c.

O she was a canty quean.

Weel could she dance the Highland walloch;

How happy I, had she been mine,

Or I'd been Roy of Aldivalloch.

Roy's wife, &c,

Her hair sae fair, her een sae clear,

Her wee bit mou' sae sweet and bonnie:

To me she ever will be dear,

Though she's for ever left her Johnie.

Roy's wife. &c.